**РЕПУБЛИКА СРПСКА**

**НАРОДНА СКУПШТИНА**

***З А П И С Н И К***

***са Двадесете посебне сједнице Народне скупштине Републике Српске***

***одржане дана 13., 14. и 15. јуна 2014. године у Бањој Луци***

Двадесета посебна сједница Народне скупштине Републике Српске одржана је 13, 14. и 15. јуна 2014. године у Бањој Луци.

Предсједник Народне скупштине Републике Српске г-дин Игор Радојичић, отворио је засједање Двадесете посебне сједнице, која је заказана на захтјев Владе Републике Српске и констатовао да су одсуство са сједнице најавили народни посланици: г-ђа Ивка Ристић и г-дин Славко Бољановић.

На предложени дневни ред, Влада Републике Српске је имала захтјев да се води обједињена расправа.

У расправи о приједлогу дневног реда, учествовали су: г-дин Војислав Глигић, г-дин Драган Чавић, г-дин Зоран Ђерић, г-дин Вукота Говедарица, г-дин Слободан Поповић, г-дин Костадин Васић, г-дин Недељко Гламочак, г-дин Дарко Бањац и г-дин Вукота Говедарица.

Приступило се изјашњавању о приједлогу Владе Републике Српске да се води обједињена расправа о предложеним тачкама дневног реда.

*(45 народних посланика је гласало ''за'', 27 је гласало ''против'', 1 је био ''уздржан'')*

Усвојен је приједлог Владе Републике Српске да се води обједињена расправа о

предложеним тачкама дневног реда.

Затим се Народна скупштина изјаснила о приједлогу дневнога реда.

Д Н Е В Н И Р Е Д

1. Приједлог закона о Фонду солидарности за обнову Републике Српске - по хитном поступку;
2. Приједлог закона о посебном доприносу за солидарност - по хитном поступку;
3. Приједлог закона о накнадама за коришћење природних ресурса у сврху производње електричне енергије - по хитном поступку;
4. Приједлог закона о измјенама Закона о порезима на употребу, држање и ношење добара - по хитном поступку;
5. Приједлог закона о измјенама и допуни Закона о посебним републичким таксама - по хитном поступку;
6. Приједлог закона о измјенама и допунама Закона о посебним начинима измирења пореског дуга - по хитном поступку;
7. Приједлог закона о измјенама и допунама Закона о порезу на непокретности – по хитном поступку;
8. Приједлог закона о измјенама и допунама Закона о буџетском систему Републике Српске - по хитном поступку;
9. Приједлог закона о допунама Закона о задуживању, дугу и гаранцијама Републике Српске - по хитном поступку;
10. Приједлог закона о допуни Закона о спречавању сукоба интереса у органима власти Републике Српске - по хитном поступку.

*(46 народних посланика је гласало ''за'', Нико није гласао ''против'', 29 је било ''уздржано'')*

Усвојен је Дневни ред Двадесете посебне сједнице Народне скупштине Републике Српске.

Уводно излагање по обједињеној расправи о тачкама дневног реда дала је г-ђа Жељка Цвијановић, предсједник Владе Републике Српске.

Надлежни скупштински одбори су разматрали приједлоге законā – по хитном поступку и заузели су став да се исти разматрају на Двадесетој посебној сједници Народне скупштине Републике Српске.

По одобрењу Колегијума Народне скупштине Републике Српске, Скупштини су се обратили: г-дин Михајло Видић, потпредсједник Привредне коморе Републике Српске, г-дин Саша Тривић, потпредсједник Уније удружења послодаваца Републике Српске; г-дин Мићо Мићић, предсједник Савеза општина и градова Републике Српске.

У посланичкој расправи учествовали су: г-дин Срђан Мазалица, г-ђа Ранкица Панић, г-дин Александар Голијанин, г-ђа Споменка Стевановић, г-дин Вукота Говедарица, г-дин Далибор Ђурић, г-дин Дарко Бањац, г-дин Томица Стојановић, г-ђа Гордана Дукић, г-дин Милан Шврака, г-ђа Весна Јунгић, г-ђа Душица Савић, г-ђа Сњежана Новаковић-Бурсаћ, г-дин Драган Чавић, г-дин Радомир Пашић, г-дин Илија Стеванчевић, г-ђа Славица Јовановић, г-дин Младен Кршић, г-ђа Диана Чекић, г-дин Ненад Стевандић, г-дин Саша Бошковић, г-дин Борис Јеринић, г-дин Слободан Поповић, г-дин Неђо Трнинић, г-дин Жељко Мирјанић, г-дин Мирослав Којић, г-дин Крсто Јандрић, г-дин Костадин Васић, г-дин Лазар Миркић, потпредсједник Владе Републике Српске Јасмин Комић, г-дин Златко Максимовић, г-дин Мирко Којић, г-дин Остоја Драгутиновић, г-дин Драган Шкребић, г-ђа Љиљана Богдановић, г-дин Никола Перишић, г-дин Радован Вишковић, г-дин Радован Вуковић, г-дин Велимир Сакан, г-дин Вељко Марић, г-дин Бранислав Бореновић, г-дин Амир Захировић, г-дин Ненад Кесеић и г-дин Игор Радојичић.

Закључена је расправа.

Завршну ријеч по обједињеној расправи дао је г-дин Зоран Тегелтија, министар финансија.

***''Дан за гласање'', 15. јун 2014. године***

Предсједник Народне скупштине Републике Српске г-дин Игор Радојичић, отворио је *''дан за гласање''* и констатовао да су одсуство са сједнице најавили народни посланици: г-дин Рамиз Салкић, г-дин Александар Голијанин, г-дин Милан Шврака, г-дин Слободан Поповић, г-дин Божо Џувелековић, г-дин Миодраг Буквић, г-дин Славко Бољановић, г-дин Гаврило Бобар, г-ђа Ивка Ристић, г-дин Неђо Трнинић, г-дин Зоран Ђерић, г-дин Војислав Глигић, г-дин Бехзад Чиркин, г-дин Сенад Братић, г-дин Дарко Бањац, г-дин Лазар Миркић, г-дин Миладин Станић, г-дин Радомир Пашић, г-дин Свето Јовановић и г-ђа Диана Чекић.

**Ад-1: Приједлог закона о Фонду солидарности за обнову Републике Српске**

**- *по хитном поступку***

Клуб посланика ДНС предложио је амандман који је Влада Републике Српске прихватила.

*Амандман 1.*

У Приједлогу закона о Фонду солидарности за обнову Републике Српске у члану 6., став (2) мијења се и гласи: ''Управни одбор Фонда има 11 чланова: пет чланова Владе, четири градоначелника, односно начелника јединица локалне самоуправе са поплављених подручја, једног представника запослених у Републици и једног представника међународних финансијских институција или донатора''.

Самостални народни посланик Илија Стеванчевић предложио је амандман који Влада Републике Српске није прихватила.

*Амандман 1.*

У Приједлогу закона о Фонду солидарности за обнову Републике Српске у члану 6. став 2. мијења се и гласи:

''Управни одбор Фонда има 11 чланова: шест чланова Владе, три представника јединица локалне самоуправе са поплављених подручја, једног представника запослених и једног представника пензионера у Републици''.

Клуб посланика СНСД предложио је амандмане, а које је Влада Републике Српске прихватила.

*Амандман 1.*

У Приједлогу закона о Фонду солидарности за обнову Републике Српске (по хитном поступку), у члану 6. на крају става (2) брише се тачка, ставља зарез и додаје текст: ''који за свој рад не примају накнаду''.

*Амандман 2.*

У Приједлогу закона о Фонду солидарности за обнову Републике Српске, у члану 12. ријеч ''посебно'' се брише.

*Амандман 3.*

У Приједлогу закона о Фонду солидарности за обнову Републике Српске, у члану 14. у ставу (2) ријечи ''чл. 5. и 6.'' замјењују се ријечима ''чл. 3., 5., 6. и 10.''

Клуб посланика СДС предложио је сет амандмана.

*Амандман 1.*

У Приједлогу закона о Фонду солидарности за обнову Републике Српске - по хитном поступку, у члану 3. додаје се нови став (5), који гласи:

„(5) Услове, начин и облик санације штете у поплављеним подручјима прописује Влада на приједлог Управног одбора Фонда, уз сагласност локалне заједнице.“

*Амандман 2.*

У члану 4. став 1. мијења се и гласи:

„(1) Подручје градова Добој и Бијељина и општина Шамац и Шековићи, у смислу санације штете у складу са овим законом, сматрају се подручјима од посебне бриге Републике.“

У истом члану у ставу 2. брише се тачка и додају се ријечи:

„уз сагласност локалне заједнице.“

*Амандман 3.*

У члану 5. у ставу (5) ријечи „Бањој Луци“ замјењује се рјечју „Добоју“.

*Амандман 4.*

У члану 6. став 2. мијења се и гласи:

„(2) Управни одбор Фонда има 11 чланова:

* три члана представника Владе Републике Српске које предлаже Влада,
* три градоначелника, односно начелника јединица локалне смаоуправе са поплављених подручја,
* један представник послодаваца из поплављених подручја кога предлаже Унија удружења послодаваца Републике Српске,
* један представник пољопривредних произвођача из поплављених подручја кога предлажу удружења пољопривредних произвођача са поплављених подручја,
* један представник Фонда становања кога предлаже Фонд,
* један представник Црвеног крста кога предлаже Црвени крст и
* један представник међународних финансијских институција или донатора.“

У истом члану став 3. мијења се и гласи:

„(3) Предсједника Управног одбора Фонда бирају чланови Управног одбора између себе, с тим што функцију предсједника не може обављати представник Владе Републике Српске.“

*Амандман 5.*

У члану 8. у ставу 1. додаје се нова тачка 1. која гласи:

„1) средстава пореског дуга,“

У истом члану у ставу 1. тачка 7. брише се.

Нумерација осталих тачака се помјера.

У истом члану додаје се нови став 2., који гласи:

„(2) Средства која су прикупљена на посебном рачуну Владе Рпеублике Српске за помоћ поплављеним подручјима постају иницијална средства Фонда за финансирање обнове Републике.“

Досадашњи став 2. постаје став 3.

*Амандман 6.*

У члану 10. у ставу 2. број „5.000“ замјењује се бројем „10.000“.

Остали дио текста остаје непромјењен.

*Амандман 7.*

У члану 11. у ставу 2. ријеч „годишњи“ замјењује се рјечју „полугодишњи“.

*Амандман 8.*

У члану 12. став 1. мијења се и гласи:

„(1) Надзор над прикупљањем и расподјелом средстава из овог закона врши посебно радно тијело Народне скупштине Републике Српске које броји шест чланова, три члана се бирају из странака које чине опозицију и три члана из странака које учествују у скупштинској већини. Овим тијелом предсједава посланик из највеће опозиционе партије.“

У истом члану додаје се нови став 2., који гласи:

„(2) Главна служба за ревизију јавног сектора Републике Српске врши редовну полугодишњу контролу трошења средстава Фонда, а извјештај о извршеној ревизији доставља Народној скупштини Републике Српске.“

Влада Републике Српске није прихватила предсложене амандмане.

Предлагач амандмана затражио да се Скупштина изјасни о амандманима.

*Амандман 1.*

*(20 народних посланика је гласало ''за'', 38 је гласало ''против'', 7 је било ''уздржано'')*

Амандман 1. није усвојен.

*Амандман 2.*

*(20 народних посланика је гласало ''за'', 37 је гласало ''против'', 8 је било ''узржано'')*

Амандман 2. није усвојен.

*Амандман 3.*

*(18 народних посланика је гласало ''за'', 37 је гласало ''против'', 9 је било ''уздржано'')*

Амандман 3. није усвојен.

*Амандман 4.*

*(19 народних посланика је гласало ''за'', 38 је гласало ''против'', 8 је било ''уздржано'')*

Амандман 4. није усвојен.

*Амандман 5.*

*(17 народних посланика је гласало ''за'', 39 је гласало ''против'', 9 је било ''уздржано'')*

Амандман 5. није усвојен.

*Амандман 6.*

*(19 народних посланика је гласало ''за'', 38 је гласало ''против'', 8 је било ''уздржано'')*

Амандман 6. није усвојен.

*Амандман 7.*

*(20 народних посланика је гласало ''за'', 38 је гласало ''против'', 7 је било ''уздржано'')*

Амандман 7. није усвојен.

*Амандман 8.*

*(18 народних посланика је гласало ''за'', 38 је гласало ''против'', 9 је било ''уздржано'')*

Амандман 8. није усвојен.

Клуб посланика ПДП предложио је амандман.

Амандман 1.

У Приједлогу закона о Фонду солидарности за обнову Републике Српске у члану 8. у ставу (1), послије тачке 9) додаје се нова тачка 10) која гласи:

''(10) Средства остварена из Закона о условима продаје акција предузећа из области нафтне индустрије Републике Српске, а односе се на плаћање обавеза предузећа по основу пореза и доприноса у износу од 50%.

Досадашња тачка 10) постаје тачка 11).

Влада Републике Српске није прихватила предложени амандман.

Предлагач амандмана затражио да се Скупштина изјасни о амандману.

*Амандман 1.*

*(19 народних посланика је гласало ''за'', 38 је гласало ''против'', 8 је било ''уздржано'')*

Амандман није усвојен.

Затим се Скупштина изјаснила о Приједлогу одлуке о постојању општег интереса за Републику Српску.

О Д Л У К А

I

Одредбa члана 14. став (2) Закона о Фонду солидарности за обнову Републике Српске има општи интерес за Републику Српску.

II

Ова одлука ступа на снагу даном доношења, а објавиће се у ''Службеном гласнику Републике Српске''.

*(65 народних посланика је гласало ''за'', нико није гласао ''против'', нико није био*

*''уздржан'')*

Усвојен је Одлука о постојању општег интереса.

Потом се Скупштина изјаснила о Приједлогу закона.

*(65 народних посланика је гласало ''за'', нико није гласао ''против'', нико није био*

*''уздржан'')*

Усвојен је Закон о Фонду солидарности за обнову Републике Српске.

Скупштина се изјаснила и о приједлогу одлуке Клуба посланика СНСД, ДНС и СП

О Д Л У К А

о образовању Анкетног одбора за утврђивање чињеница о дјеловању

надлежних органа и организација у вези поплава у мају 2014. године

I

Овом одлуком се образује Анкетни одбор чији је задатак утврђивање чињеница о дјеловању органа, организација и носилаца јавних функција у вези поплава које су се догодиле у мају 2014. године.

II

Анкетни одбор има предсједника и 7 чланова који се бирају из реда народних посланика.

II

Ова одлука ступа на снагу даном доношења, а објавиће се у ''Службеном гласнику Републике Српске''.

*(64 народна посланика су гласала ''за'', нико није гласао ''против'', нико није био*

*''уздржан'')*

Усвојена је Одлука клубова посланика СНСД, ДНС и СП.

Послије тога се Скупштина изјаснила о приједлогу закључка Клуба посланика СДС:

1. Народна скупштина Републике Српске тражи од Владе Републике Српске да припреми и у скупштинску процедуру упути Ребаланс буџета Републике Српске за 2014. годину на начин да се из Буџета Републике Српске издвоји 1,5% средстава за Фонд солидарности за обнову Републике Српске.
2. Народна скупштина Републике Српске задужује Владе Републике Српске да приликом израде Буџета Републике Српске за 2015. годину и у наредном периоду док буде постојао Фонд солидарности за обнову Републике Српске планира издвајати 2% буџетских прихода у корист Фонда солидарности за обнову Републике Српске.
3. Народна скупштина Републике Српске тражи од Владе Републике Српске да у периоду од 01. јула 2014. године па надаље, док постоји Фонд солидарности за обнову Републике Српске, обустави све исплате накнада за рад у управним и надзорним одборима, одборима за ревизију, комисијама и другим органима јавних предузећа, јавних установа и привредним друштавима који су у потпуном или већинском власништву Републике Српске за лица која су именована у ове органе, изузев за лица која се налази на евиденцији ЈУ Завод за запошњавање Републике Српске и да средства из Буџета Републике Српске планирана за ову намјену и средства планирана за ову намјену у јавним установама, привредним друштвима и јавним предузећима усмјере у Фонд солидарности за обнову Републике Српске.
4. Народна скупштина Републике Српске обавезује чланове Владе Републике Српске да се одрекну накнада коју остварују по функцији члана Владе Републике Српске у органима управљања, комисија и другим тијелима у институцијама Босне и Херцеговине, фондовима и привредним друштвима на начин да ова средства уплаћују у Фонд солидарности за обнову Републике Српске.
5. Народна скупштина Републике Српске тражи од Владе Републике Српске да припреми и у скупштинску процедуру упути измјене и допуне Закона о порезу на добит на начин да се уведе посебан порез на нето добит јавних предузећа и привредних друштава у потпуном или већинском власништву Републике Српске по стопи 30% и да се ова средства уплаћују у Фонд солидарности за обнову Републике Српске.
6. Народна скупштина Републике Српске изражава став да се посебан допринос за солидарност не примјењује на пензије и на лична примања радника чија су примања су мања од просјечне плате остварене у Републици Српској у претходној години сматрајући да би оваква мјера утицала на продубљавање социјалних и економских проблема ових категорија становништва.
7. Народна скупштина Републике Српске задужује Владу Републике Српске да планирана средства у Буџету Републике Српске за 2014. годину намјењена за трошкове путовања и смјештаја, репрезентације, стручне услуге и одржавања возила до краја 2014. године оствари у висини до 50%, а разлику планираних и утрошених средстава за ове намјене усмјере у Фонд солидарности за обнову Републике Српске. Овај закључак се односи и на јавна предузећа, фондове, јавне установе и привредна друштава у потпуном или већинском власништву Републике Српске.
8. Народна скупштина Републике Српске задужује Владу Републике Српске да припреми и у скупштинску процедуру упути измјене и допуне Закона о порезима на игре на срећу и забавне игре, на начин да одреди посебан порез у висини 5% од нето добитака игара на срећу и забавних игара и да се средства добијена по овом основу усмјере у Фонд солидарности за обнову Републике Српске.
9. Народна скупштина Републике Српске задужује Владу Републике Српске и ЈП „Путеви Републике Српске“ да осигура средства за санацију цјелокупне саобраћајне инфраструктуре оштећене након поплава на подручјима од посебне бриге Републике Српске.
10. Народна скупштина Рпеублике Српске задужује Владу Републике Српске да у Буџету Републике Српске за 2014. годину обезбједи средства за накнаду штете за изгубљени сточни фонд на подручјима на којима је штета настала након поплава у Републици Српској.
11. Народна скупштина Републике Српске задужује Владу Републике Српске да у Буџету за 2014. годину обезбједи средства намјењена пољопривредним произвођачима на подручјима од посебне бриге Републике Српске за потребе набавке пољопривредног репроматеријала (сјеме, минерално ђубриво и гориво) ради поновљене сјетве ратарских и повртларских култура и да се за потребе наредне сјетве обезбједи помоћ наведеним произвођачима у висини од најмање 50% потребних средстава за набавку пољопривредног репроматеријала.
12. Становницима чија су домаћинства погођена поплавама и чија су лична документа попут личне карте, пасоша, возачке дозволе, саобраћајне дозволе и друге исправе о возилима, дозволе за оружја и друга документација, боравишне дозволе и друга лична документа уништена, изгубљена или нестала издаће се на терет Буџета Републике Српске, а за обезбјеђење потребних средстава задужује се Влада Републике Српске.
13. Народна скупштина Републике Српске обавезује Владу Републике Српске и Управни одбор Фонда солидарности за обнову Републике Српске да обезбједе додјелу једнократне новчане помоћи предвиђене Законом о Фонду солидарности за обнову Републике Српске у новцу како би се избјегле могуће манипулације и спекулације у вези са најавом да се ова средства обезбједе у ваучерима или другим вриједносним папирима.
14. Народна скупштина Републике Српске обавезује Владу Републике Српске и Управни одбор Фонда солидарности за обнову Републике Српске да након успостављања Јединственог регистра штета достави план санације кућа и објеката намјењених за становање на поплављеним подручјима и посебан план за санацију кућа и објеката намјењених за становање на подручјима од посебне бриге Републике Српске на терет Буџета Републике Српске.

*(20 народних посланика је гласало ''за'', 38 је гласало ''против, 7 је било ''уздржано'')*

Закључци Клуба посланика СДС нису усвојени.

Клуб посланика ПДП предложио је закључак:

1. Народна скупштина Републике Српске задужује Владу Републике Српске да припреми измјене и допуне Закона о условима продаје акција предузећа из области нафтне индустрије Републике Српске с циљем прилагођавања да 50% средстава из репрограма обавеза предузећа по основу пореза и доприноса буду усмјерена у Фонд солидарности за обнову Републике Српске.
2. Народна скупштина Републике Српске задужује Владу Републике Српске да обезбиједи уштеде од најмање 20% на свим ставкама које се односе економски код 412000 – расходи по основу кориштења роба и услуга до краја 2015. године, које би биле усмјерене у Фонд солидарности за обнову Републике Српске.

*(20 народних посланика је гласало ''за'', 38 је гласало ''против'', 7 је било ''уздржано'')*

Закључак Клуба посланика ПДП није усвојен.

**Ад-2: Приједлог закона о посебном доприносу за солидарност - по хитном поступку**

Самостални народни посланик Илија Стеванчевић предложио је амандман, који Влада Републике Српске није прихватила.

*Амандман 1.*

У Приједлогу закона о посебном доприносу за солидарност у члану 5. став 2. мијења се и гласи:

''Посебан допринос за солидарност плаћају пензионери по сопственом нахођењу зависно од висине исплаћене пензије до маја 2015. године''.

Предлагач затражио да се о амандману изјасни Скупштина.

*(19 народних посланика је гласало ''за'', 38 је гласало ''против'', 8 је било ''уздржано'')*

Амандман није усвојен.

Клуб посланика СДС предложио је сљедеће амандмане.

*Амандман 1.*

У Приједлогу закона о посебном доприносу за солидарност – по хитном поступку, члан 1. брише се.

*Амандман 2.*

У члану 4. у ставу 1. тачка 2) брише се.

*Амандман 3.*

У члану 5. став (1) мијења се и гласи:

''(1) Посебан допринос за солидарност обрачунава се на начин да се 1% посебног доприноса за солидарност обрачунава на терет послодавца, а преостали износ на терет личних примања физичких лица који остварују доходак из било којег извора, према сљедећим стопама доприноса:

* 2% од нето личних примања остварених у износу од 800 КМ до 1.499 КМ,
* 3% од нето личних примања остварених у износу од 1.500 КМ до 1.999 КМ,
* 4% од нето личних примања остварених у износу од 2.000 КМ до 2.999 КМ и
* 6% од нето личних примања остварених у износу од 3.000 КМ до 4.000 КМ и
* 8% од нето личних примања остварених у износу преко 4.000 КМ и више.

У истом члану став 2. мијења се и гласи:

''(2) Послодавци и физичка лица са поплављених подручја, који су евидентирани у Јединственом регистру штета ослобађају се обавезе плаћања посебног доприноса за солидарност.''

Влада Републике Српске није прихватила предложене амандмане.

Предлагач амандмана затражио да се Скупштина изјасни о амандманима.

*Амандман 1.*

*(19 народних посланика је гласало ''за'', 38 је гласало ''против'', 8 је било''уздржано'')*

Амандман 1. није усвојен.

*Амандман 2.*

*(19 народних посланика је гласало ''за'', 38 је гласало ''против'', 8 је било ''уздржано'')*

Амандман 2. није усвојен.

*Амандман 3.*

*(19 народних посланика је гласало ''за'', 38 је гласало ''против'', 8 је било ''уздржано'')*

Амандман 3. није усвојен.

Затим се Скупштина изјаснила о приједлогу одлуке о постојању општег интереса за Републику Српску.

О Д Л У К А

I

Одредбa члана 11. став (2) Закона о посебном доприносу за солидарност има општи интерес за Републику Српску.

II

Ова одлука ступа на снагу даном доношења, а објавиће се у ''Службеном гласнику Републике Српске''.

*(47 народних посланика је гласало ''за'', 18 је гласало ''против'', нико није био ''уздржан'')*

Усвојена је Одлука којом се утврђује постојање општег интереса за Републику Српску.

На крају се Скупштина изјаснила о Приједлогу закона.

*(46 народних посланика је гласало ''за'', 19 је гласало ''против'', нико није био ''уздржан'')*

Усвојен је Закон о посебном доприносу за солидарност.

**Ад-3: Приједлог закона о накнадама за коришћење природних ресурса у сврху**

**производње електричне енергије - по хитном поступку**

Приступило се изјашњавању о Приједлогу закона.

*(47 народних посланика је гласало ''за'', 18 је гласало ''против'', нико није био ''уздржан'')*

Усвојен је Закон о накнадама за коришћење природних ресурса у сврху производње

електричне енергије.

**Ад – 4: Приједлог закона о измјенама Закона о порезима на употребу, држање и**

**ношење добара - по хитном поступку**

Клуб посланика СДС предложио је сљедеће амандмане:

*Амандман 1.*

У Приједлогу закона о измјенама Закона о порезима на употребу, држање и ношење добара – по хитном поступку, члан 1. мијења се и гласи:

''Члан 1.

У Закону о порезу на употребу, држање и ношење добара (''Службени гласник Републике Српске'', бр. 37/01 и 35/07) члан 4. мијења се и гласи:

''Порез из члана 2. овог закона плаћа се према радној запремини мотора и то за:

1. Путничке аутомобиле и комби возила

до 1.150 ccm 30 КМ

преко 1.150 ccm до 1.300 ccm 40 КМ

преко 1.300 ccm до 1.600 ccm 50 КМ

преко 1.600 ccm до 2.000 ccm 75 КМ

преко 2.000 ccm до 2.500 ccm 250 КМ

преко 2.500 ccm до 3.000 ccm 900 КМ

преко 3.000 ccm 1.300 КМ

1. Мотоцикле

до 125 ccm 15 КМ

преко 125 ccm до 250 ccm 25 КМ

преко 250 ccm до 500 ccm 50 КМ

преко 500 ccm до 750 ccm 250 КМ

преко 750 ccm до 1.100 ccm 300 КМ

преко 1.100 ccm 600 КМ

Порез из става 1. овог члана умањује се за 5% за сваку навршену годину старости возила, с тим да укупно умањење не може прећи 50% од прописане висине пореза.''

*Амандман 2.*

У члану 2., којим се мијења члан 24., додаје се нови ст. 2. и 3. који гласе:

''(2) На ловачко оружје чија је набавна вриједност мања од 1.200 КМ порез на регистровано оружје се плаћа у висини 50% прописаног годишњег износа из става 1. овог члана.

(3) Под ловачким оружјем из става 1. овог члана сматра се ловачко оружје које се у смислу прописа о ловству може користити за одстрел дивљачи''.

*Амандман 3.*

У члану 3., којим се мијења члан 27., у ставу 1. дио текста ''у цјелости представљају приход буџета Републике Српске'' замјењује се ријечима:

''дијеле се између буџета Републике и Фонда солидарности за обнову Републике у омјеру 50:50.''

У истом члану, у ставу 2. дио текста ''у омјеру 70:30'' замјењује се текстом ''у омјеру 50:50''.

У истом члану, у ставу 3. дио текста ''у омјеру 75:25'' замјењује се текстом ''у омјеру 50:50''.

Влада Републике Српске није прихватила предложене амандмане.

Предлагач затражио да се Скупштина изјасни о истом.

*Амандман 1.*

*(20 народних посланика је гласало ''за'', 38 је гласало ''против'', 7 је било ''уздржано'')*

Амандман 1. није усвојен.

*Амандман 2.*

*(19 народних посланика је гласало ''за'', 38 је гласало ''против'', 8 је било ''уздржано'')*

Амандман 2. није усвојен.

*Амандман 3.*

*(20 народних посланика је гласало ''за'', 38 је гласало ''против'', 7 је било ''уздржано'')*

Амандман 3. није усвојен.

Приступило се изјашњавању о Приједлогу закона.

*(45 народних посланика је гласало ''за'', 18 је гласало ''против'', 2 су била ''уздржана'')*

Усвојен је Закон о измјенама Закона о порезима на употребу, држање и ношење добара.

**Ад – 5: Приједлог закона о измјенама и допуни Закона о посебним републичким**

**таксама – по хитном поступку**

Приступило се изјашњавању о Приједлогу закона.

*(47 народних посланика је гласало ''за'', нико није гласао ''против'', 18 је било ''уздржано'')*

Усвојен је Закон о измјенама и допуни Закона о посебним републичким таксама.

**Ад – 6: Приједлог закона о измјенама и допунама Закона о посебним начинима**

**измирења пореског дуга - по хитном поступку**

Приступило се изјашњавању о Приједлогу закона.

*(64 народна посланика су гласала ''за'', нико није гласао ''против'', 1 је био ''уздржан'')*

Усвојен је Закон о измјенама и допунама Закона о посебним начинима измирења

пореског дуга.

**Ад – 7: Приједлог закона о измјенама и допунама Закона о порезу на непокретности**

**– по хитном поступку**

Приступило се изјашњавању о Приједлогу закона.

*(65 народних посланика је гласало ''за'', нико није гласао ''против'', нико није био*

*''уздржан'')*

Усвојен је Закон о измјенама и допунама Закона о порезу на непокретности,

**Ад – 8: Приједлог закона о измјенама и допунама Закона о буџетском систему**

**Републике Српске - по хитном поступку**

Клуб посланика СДС предложио је амандман.

*Амандман 1.*

У Приједлогу закона о измјенама и допунама Закона о буџетском систему Републике Српске – по хитном поступку, у члану 2. у ставу 1. којим се додаје нова тачка в) дио текста ''у сразмјери 50:50'' замјењује се текстом ''у сразмјери 30:70''.

У истом члану, у ставу 3. којим се додају нове тачке з) и и), тачка з) мијења се и гласи:

''з) приходи од пореза на употребу, држање и ношење добара:

1. порез на употребу моторних возила који се дијели између буџета Републике и Фонда солидарности за обнову Републике Српске у сразмјери 50:50,
2. порез на регистровано оружје који се дијели између буџета Републике и Фонда солидарности за обнову Републике Српске у сразмјери 50:50,
3. пореза на употребу чамаца, пловећих постројења и јахти и пореза на употребу ваздухоплова и летјелица који се дијели између буџета Републике и Фонда солидарности за обнову Републике Српске у сразмјери 50:50.''

Остали дио текста остаје непромјењен.

Влада Републике Српске није прихватила амандман.

Предлагач затражио да се Скупштина изјасни о амандману.

*Амандман 1.*

*(18 народних посланика је гласало ''за'', 38 је гласало ''против'', 9 је било ''уздржано'')*

Амандман 1. није усвојен.

Приступило се изјашњавању о Приједлогу закона.

*(46 народних посланика је гласало ''за'', нико није гласао ''против'', 19 је било ''уздржано'')*

Усвојен је Закон о измјенама и допунама Закона о буџетском систему Републике Српске.

**Ад – 9:** **Приједлог закона о допунама Закона о задуживању, дугу и гаранцијама**

**Републике Српске - по хитном поступку**

Приступило се изјашњавању о Приједлогу закона.

*(64 народна посланика су гласала ''за'', 1 је гласао ''против'', нико није био ''уздржан'')*

Усвојен је Закон о о допунама Закона о задуживању, дугу и гаранцијама Републике

Српске.

**Ад – 10: Приједлог закона о допуни Закона о спречавању сукоба интереса у**

**органима власти Републике Српске - по хитном поступку**

Приступило се изјашњавању о Приједлогу закона.

*(46 народних посланика је гласало ''за'', 19 је гласало ''против'', 19 је било ''уздржано'')*

Усвојен је Закон о допуни Закона о спречавању сукоба интереса у органима власти

Републике Српске.

Овим је окончан рад по дневном реду Двадесете посебне сједнице Народне скупштине Републике Српске.

Саставни дио овог записника је Тонски запис Двадесете посебне сједнице Народне скупштине Републике Српске.

ГЕНЕРАЛНИ СЕКРЕТАР ПРЕДСЈЕДНИК

НАРОДНЕ СКУПШТИНЕ НАРОДНЕ СКУПШТИНЕ

***Ранко Карапетровић Мр Игор Радојичић***